صد سال تیناری
صد سال تیناری (ایسپانیایی جه: Cien años de soledad) اتا ایسپانیایی کتاب نوم هسته که سال ۱۹۶۷ میلادی، گابریل گارسیا مارکز وه ره سور رئالیسم سبک جه بنویشته. این کتاب ره خله‌ها بخوندستنه و حدود ۵۰ میلیون جلد ونجه فروش بورده. گابریل گارسیا مارکز معروفترین کتاب، همینتا هسته. وه اینتا کتاب بنویشتن وسه نوبل ادبیات جایزه ره بیته. 

آسنی (=داستان) اتا پچوک مله ، که ونه نوم  «ماکاندو» هسته، دله شروع وونه. اتا خانواده که وشون فامیلی  «بوئندیا» هسته، تا شیش نسل وشون داستان ره نویسنده تعریف کنده. بوئندیایِ تبار هرکمین اتی سرگذشت دارنه و بعضی‌شون ات‌دقسی غیب وونه یا بی‌خِد میرنه.

این رومان دله کاراکترها واقعی هستنه و کتاب تخیلی پِی ندارنه ولی اتفاقونی کفنه که دنیای علت-معلولی قواعد ره رعایت نکنه و همینسه وه ره اتا نو سبک اشناسنه که نویسنده بساته و وه ره جادویی رئالیسم گننه.

پانویس 

 

ایسپانیولی کتابون
کتابون مقالات
گابریل گارسیا مارکز